**Коментари и забелешки на членови и одредби од Законот за задолжителни нафтени резерви, коментари и забелешки на предлог измените на Законот за задолжителни нафтени резерви**

**\*во сите членови во законот каде што стои "пуштање во промет" - се додава зборот "правен".**

**\*во сите членови во законот зборовите " гасно масло или  масло за горење - Екстра лесно 1 (ЕЛ-1) " да се заменат со зборовите "масло за горење екстра лесно".**

*коментар:*

*Предложената измена е со цел усогласеност на Законот со Уредбата за квалитетот на течните горива.*

*Во овој момент, во тек е постапка за донесување на новата Уредба за квалитетот на течните горива, врз основа на член 150 став (10 од Законот за енергетика (Сл.Весник број 96/18 и број 96/19) каде се дефинирани сите видови на течни горива кои може да се пласираат на пазарот во РСМ.*

**\*во член 2 став 1, во дефиницијата за адитиви зборот "не-јаглеводородни" да се брише:**

- “адитиви” се сите соединенија што му се додаваат или се мешаат со даден производ заради изменување на неговите својства;

*коментар:*

*Во дефиницијата за адитиви стои не-јаглеводородни соединенија. Адитивите што се додаваат на пр. за филтрабилност содржат јаглеводородни соединенија. Заради тоа, нашиот предлог е, во дефиницијата да се избрише зборот "не-јаглеводородни" односно да стои само соединенија.*

**\*коментар на член 2 став 16:**

- „објекти/складишта/складишни капацитети за складирање на сурова нафта, нафтени деривати, биогорива и горива за транспорт“ е техничко-технолошка и функционална целина наменета за складирање на запаливи течности составена од резервоари и помошни постројки, кои треба да ги исполнуваат пропишаните услови за изградба и одржување, како и **минимално-техничките услови во поглед на заштита од пожари, заштита на животна средина и евидентирање на количините;**

*коментар:*

*Во однос на минимално-техничките услови во поглед на заштита од пожари и заштита на животна средина сакаме да потенцираме дека за истото недостасува соодветна регулатива.*

**\*во член 2 се додава нов став 31 кој гласи:**

-“ надоместок за складирање и чување “ се однесува за покривање на трошоци за чување, евапорација на нафта и нафтени деривати и тековно и инвестиционо одржување на складишниот капацитет.

**\*во член 15 став 3 се менува и гласи:**

Владата на Република Македонија на предлог на Македонската агенција за задолжителни нафтени резерви ја пропишува висината на **надоместокот за чување и евапорација на нафта и нафтени деривати.**

Висината на надоместокот за складирање и чување се определува врз основа на утврдена Методологија за определување на елементите и вредноста на надоместокот.

Владата на Република Северна Македонија врз основа на утврдената методологија ја пропишува висината на надоместокот за складирање, чување и евапорација на нафта и нафтени деривати.

**\*забелешка на член 15 став 4**:

- Трговските друштва - складиштари имаат обврска задолжтелните резерви кои ги чуваат во форма на готови производи, задолжително во секое време по квалитет да одговараат на важечките прописи заквалитет на течните горива во Република Македонија **во состојба која овозможува во секое време да бидат спремни за испорака,**истите да не содржат недозволени примеси и/или нечистотии кои можат битно давлијаат врз квалитетот и на фактичките количини на нафтените резерви.

*коментар:*

*За да се овозможи складираните количини мазут секогаш да бидат во состојба спремна за испорака (тоа значи постојано греење на мазутот), Складиштарите на мазут треба да вршат постојано греење на мазутот, активност која претставува дополнителен трошок кој не е регулиран и не е покриен со надоместокот за чување и евапорација. Сообразно со оваа забелешка, во член 21 став (1) во кој се наведуваат облиците на наменско трошење на финансиските средства на Агенцијата, е додадена нова алинеја во која се дефинира, цитираме " Подмирување на трошоците поврзани со природата на задолжителните резерви на мазут за кои е потребно загревање со цел да бидат одржувани во состојба спремни за испорака".*

**\*во член 15 да се додадат нов став 9 и став 10 кои гласат:**

(9) Трговските друштва - складиштари имаат право да наплатуваат надоместок за манипулативни трошоци при прием-ускладиштување на задолжителните нафтени резерви за кои Агенцијата ќе даде Налог за ускладиштување. Надоместокот за ускладиштување го плаќа Агенцијата.

(10) Трговските друштва - складиштари имаат право да наплатуваат надоместок за манипулативни трошоци при издавање-искладиштување на задолжителните резерви на корисници, за кои Агенцијата ќе даде Налог за издавање на задолжителните резерви согласно овој Закон. Надоместокот за манипулативни трошоци на трговецот-складиштар го плаќа корисникот на задолжителните нафтени резерви

*коментар:*

*Издавањето и/или приемот на количините од задолжителните резерви кај Складиштарите подразбира активности за истовар и/или утовар за чие извршување Скадиштарите ангажираат соодветна опрема и персонал што претставува дополнителен трошок за Складиштарот. Следствено, бараме во членот 15 да се додадат 2 нови става, (9) и (10) со кои ќе биде регулирано правото на Складиштарите за пресметување и наплата на надоместок за манипулативни трошоци при прием-ускладиштување и при издавање-искладиштување на задолжителните резерви.*

**\*во член 21 став 1 да се додаде алинеја која гласи:**

- Подмирување на трошоците поврзани со природата на задолжителните резерви на мазут за кои е потребно загревање со цел да биде одржувани во состојба спремни за испорака;

- Подмирување на манипулативните трошоци при прием-ускладиштување на задолжителните резерви за кои Агенцијата ќе даде Налог за ускладиштува;

*коментар:*

*Одржувањето на мазутот во состојба да биде во секое време спремен за испорака вклучува дополнителни трошоци за негово греење кои не се опфатени во износот на надоместокот за чување и евапорација на задолжителните резерви. Агенцијата треба да го извести складиштарот, дали има потреба од постојано и непрекинато греење на мазутот или негово чување во ладна состојба, со опција, за повторно загревање, по претходна најава. Врз основа на такво известување складиштарот ќе го пресмета надоместокот на трошоците за греење на мазутот, согласно техничките можности за греење на резервоарот во која е сместен мазутот.*

**\*во член 21 став 1 да се додаде нова алинеја која гласи:**

- подмирување на трошоците за редовно следење на квалитетот на нафтените деривати од задолжителните резерви согласно Уредбата за квалитетот на течните горива.

*коментар:*

*Оваа алинеја е додадена со цел усогласеност на Законот со Уредбата за квалитетот на течните горива. Во овој момент, во тек е постапка за донесување на новата Уредба за квалитетот на течните горива, врз основа на член 150 став(10 од Законот за енергетика (Сл.Весник број 96/18 и број 96/19) каде се дефинирани начинот и постапките за следење на квалитетот на течните горива.*

**\*Забелешка на член 23 став 1:**

-Со Агенцијата за задолжителнирезерви управува Управниот одбор, кој се состои од пет члена

*коментар:*

*Предлагаме во Управниот Одбор на Агенцијата да членуваат и претставници на складиштарите на задолжителните резерви (без надомест). Претставниците на складиштарите треба да бидат вклучени:*

*- во постапките на донесување на предлог-уредбите за утврдување на висината на надоместокот за чување и евапорација*

*- да бидат запознаени со предлог акцискиот план за формирање на задолжителни резерви на нафта и нафтени деривати.*

**\*Забелешка на член 24 став 1 алинеја 6:**

- усвојува предлог акциски план за формирање на задолжителни резерви на нафта и нафтени деривати, кој го донесува Влада на Република Македонија;

*коментар:*

*Претставници на Складиштарите треба да имаат учество во процесот на усвојување на акцискиот план за формирање на задолжителните резерви.*

**\*Забелешка на член 24 став 1 алинеја 9:**

- усвојува предлог уредба за висина на надоместок за чување **и евапорација на нафта и нафтени деривати** задолжителните резерви, која ја донесува Влада на Република Македонија;

*коментар:*

*Претставници на Складиштарите треба да имаат учество во процесот на усвојување на Уредбата за висината на надоместокот за чување и евапорација на нафта и нафтени деривати од задолжителните резерви*.

**\*во член 26 став 1 да се додаде нова алинеја 12 која гласи:**

*-   Предлага до Управниот одбор одлука за постапките и рокови за обновување, за секој нафтен дериват од задолжителните резерви одделно, согласно неговите физичко-хемиски карактеристики и карактеристиките на складот во кој се чува;*

*коментар:*

*Сметаме дека наместо опција за продажба на задолжителните резерви заради нивно обновување (оваа постапка е опишана од член 36-г заклучно со член 36-ѕ во предлог-Законот), Агенцијата треба да донесе одлука во која треба да се дефинираат постапки и рокови за обновување, за секој нафтен дериват од задолжителните резерви одделно, согласно неговите физичко-хемиски карактеристики и карактеристиките на складот во кој се чуваат.*

*Постапките за обновување треба да бидат унифицирани и применливи кај сите складиштари.*

*Оттука произлегува и предлогот одредбите од член 36-г заклучно со член 36-ѕ да се бришат.*

**\*Забелешка на член 32 став 1 алинеја 6:**

 Обврзници за уплата на надоместокот за задолжителните резерви се:

- производителите и/или увозниците на сурова нафта и/или нафтени деривати кои се иматели на акцизна дозвола и

- увозниците на нафтени деривати во Република Македонија кои не се иматели на акцизна дозвола

*коментар:*

*Според тоа како е изменет члент 32 се оди кон решение, надоместокот за задолжителни резерви кој досега сите увозници го плаќаа во моментот на увозот (заедно со сите други царински давачки и надоместоци, како дел од вкупниот царински долг) да се пресметува/плаќа според тоа дали увозникот е имател на акцизна дозвола или не.Така, увозниците/со акцизна дозвола, ќе го плаќаат надоместокот за задолжителни резерви, откако дериватите ќе бидат пуштени во промет (слично како со акцизниот долг). Предлагаме текстот "кои се иматели на акцизна дозвола"  да се замени со текстот "кои увезените нафтени деривати ги сместуваат во акцизен и/или царински  склад".Предложената измена е со цел да ги опфати увозниците на нафтени деривати кои дел од увезените количини, не ги сместуваат во акцизен и/или царински склад туку во останати неакцизни складови и/или ги пиштаат во слободен промет веднаш по завршување на увозните царински постапки/формалности. Предлагаме текстот "кои не се иматели на акцизна дозвола"  да се замени со текстот "кои увезените нафтени деривати не ги сместуваат во акцизен и/или царински склад"*

***\** во член 34 став 4 алинеја 9 зборовите во заграда "(со голема содржина на сулфур и со мала содржина на сулфур)" да се заменат со зборовите "(со содржина на сулфур најмногу 1% m/m)"**

**-** Мазут (со содржина на сулфур најмногу 1% m/m,

*коментар:*

*Предложената измена е со цел усогласеност на Законот со Уредбата за квалитетот на течните горива.*

*Во овој момент, во тек е постапка за донесување на новата Уредба за квалитетот на течните горива, врз основа на член 150 став(10 од Законот за енергетика (Сл.Весник број 96/18 и број 96/19) каде се дефинирани сите видови на течни горива кои може да се пласираат на пазарот во РСМ.*

**\*Забелешка на член 36 став 3 текстот "по малопродажни цени утврдени врз основа на одлука за утврдување на највисоки малопродажни цени на нафтените деривати и горива за транспорт донесена од страна на Регулаторната комисија за енергетика, важечка на денот на продажбата" да се брише.**

- Агенцијата за задолжителни резерви врз основа на одлуката од став (1) на овој член, нафтените деривати од задолжителните резерви ги пушта во промет на територијата на Република Македонија по пат напродажба по малопродажни цени утврдени врз основа на одлука за утврдување на највисоки малопродажни цени на нафтените деривати и горива за транспорт донесена од страна на Регулаторната комисија за енергетика, важечка на денот на продажбата.

*коментар:*

*1.        Пуштањето во промет на резервите по пат на продажба по малопродажни цени (како што е предвидено со предлог-измените на Законот):*

*-          Не е идентично со став (5) во овој член каде за Одлуката за пуштање во промет на задолжителните реззадолжителни нафтени резервиерви надвор од територија на РСМ се предвидени цени кои ќе бидат одредени врз основа на средни котации објавени во Platt’s;*

*2.       Со предложениот начин за различно утврдување на цените за продажба на задолжителните резерви (во земјата и надвор) се нарушуваат основните принципи на конкуренција, а економските оператори во земјата кои ќе имаат потреба (или обврска да купат од задолжителните резерви во услови на нарушување, утврдена во став 6 на овој член која предлагаме да се брише), ќе бидат "принудени" да ги купуваат потребните количини нафтени деривати со повисоки цени од цените кои се предвидени со одлука за пуштање во промет на задолжителните резерви надвор од територија на РСМ.*

*3.        Во услови на целосна либерализација на пазарот со нафтени деривати, нема да постојат "малопродажни цени определени со Одлука на РКЕ" па оттука оваа одредба во Законот ќе биде неважечка.*

*Критериумите за продажба на резервите (во земјата и надвор) треба да бидат определувани, на предлог на Советодавната комисија:*

*- според карактерот и спецификите на конкретното нарушување на снабдувањето на пазарот со нафтени деривати во РСМ или*

*- според барањата/обврските кои за РСМ ќе произлезат од меѓународна одлука за пуштање на резервите во промет надвор од теритурија на РСМ.*

**\*Забелешка на член 36 став 5 - текстот "средните котации објавени во текот на испораката во Platt's Crude Oil Marketwire и Platt's European Marketscanu, за суровата нафта и/или нафтените деривати" да се замени со зборовите "критериуми за продажба утврдени со Одлука на Владата на РСМ".**

- Во случај на пуштање во промет на сурова нафта и нафтени деривати од задолжителните резерви надвор од територија на Република Македонија, како интервенција  врз  основа  на  ефективна  меѓународна  одлука  за  пуштање  на резерви во промет, продажната цена ќе се одреди врз основа на средните котации објавени во текот на испораката во Platt's Crude Oil Marketwire и Platt's European Marketscanu, за суроватанафта и/или нафтените деривати.

*коментар:*

*Описот за определување на продажна цена на резервите даден во текстот " средните котации објавени во текот на испораката во Platt's Crude Oil Marketwire и Platt's European Marketscanu, засуровата нафта и/или нафтените деривати " е нецелосен и непрецизен. Во случај на постоење на обврска за пуштање во промет на резервите надвор од територијата на РСМ, продажната цена треба да биде определена, за секој промет посебно, врз основа на критериуми за продажба утврдени со Одлука на Владта на РСМ кои ќе бидат усогласени со обврските кои РСМ ќе биде должна да ги преземе врз основа на меѓународни одлуки.*

**\*во член 36 став 6 да се брише:**

- Во случај кога е донесена одлука согласно ставот (1) на овој член, а Агенцијата за задолжителни резерви не успее согласно ставовите (3) и (4) на овој член  да  пушти  задолжителни  резерви  на  пазарот,  обврска  за  купување  и продажба како и испорака на нафтените деривати до крајните потрошувачи имаат трговските друштва кои складираат задолжителни резерви и/или енергетските субјекти  кои  вршат  дејност  трговија  на  големо  со  сурова  нафта,  нафтени деривати, биогорива и горива за транспорт, сразмерно на висината на уплатата на надоместокот за задолжителни резерви во претходната календарска година.

*коментар:*

*Во случај доколку Агенцијата не успее да ги продаде резервите (според критериумите за продажба утврдени со Одлука на Владата на РСМ на предлог на Советодавната комисија, како што предлагаме), складиштарите и трговците на големо како следни можни Купувачи на нафтените резерви не треба да бидат обврзувани да ги купуваат резервите туку, треба да имаат можност резервите да ги купуваат во постапка на****продажба со јавно наддавање,****без ограничување во однос на % на намалување на почетната цена****.***

*На овој начин, принципот на конкуретност ќе овозможи резервите да бидат купени од заинтересираните економски оператори (складиштари и трговци)  кои ќе имаат можност, во услови на нарушување на снабдувањето на пазарот, да носат одлуки за купување на резервите во склад со политиките за рентабилноса и ликвидност на своите компании.*

*Исто така, треба да се земе во предвид и обврската на трговците на големо за чување на оперативни резерви и механизмот за активирање на можноста овие резерви да бидат пуштени во промет, пред задолжителните резерви (Врз основа на член 146 став (4) од Законот за енергетика („Службен весник на Република Македонија“ бр. 96/18 и „Службен весник на Република Северна Македонија“ бр. 96/19“)).*

*Секој складиштар кој согласно Законот за задолжителни нафтени резерви може да биде и лиценциран трговец на големо со нафтени деривати, има сопствена политика на набавка, продажба и чување на резерви на нафтени деривати за комерцијални потреби. Оттука е неоправдано, складиштарите кои се истовремено и увозници на нафтени деривати а со тоа и обврзници за уплата на надоместокот за задолжителни резерви да бидат  "обврзани" за купување на задолжителните резерви по највисоки/малопродажни цени како што сега е предвидено со предлог-измените на Законот.*

**\*член 36-в став 4 се дополнува со текстот " надоместок за трошоци за работење преку склад и трговска маржа":**

-Вредноста на задолжителните резерви кои се предмет на размена се утврдува врз основа на одлука за утврдување на највисоки малопродажни цени на нафтените деривати и горива за транспорт, донесена од страна на Регулаторната комисија за енергетика, која е важечка на денот на размената. Во вредноста не се вклучуваат трошоците за акциза, надоместокот за трошоци за работење преку склад и трговска маржа како и трошоците за превоз во случај на размена во рамки на ист складишен капацитет.

*коментар:*

*Трговецот нема економски интерес да прифати размена на деривати од задолжителните резерви доколку во вредноста на резервите кои се предмет на размената се вклучат трошоците за работење преку склад и трговската маржа, утврдени со Правилникот за формирање на највисоки малопродажни цени на одделни нафтени деривати и горива за транспорт на РКЕ.*

**\*Предлог за бришење на одредби од член 38-г до 38-ѕ:**

*коментар:*

*Ако во член 2 точка 30) терминот чување е дефиниран како, цитираме, "****30) „чување“ е обврска на трговските друштва – складиштари во своите резервоарски капацитети да складираат, чуваат и обновуваат сурова нафта и/или нафтени деривати од задолжителните резерви.“*** *врз основа на што подразбираме дека складиштарите треба да се грижат за* ***обновувањето*** *на нафтените деривати од задолжителните резерви, и понатаму, ако во член 2 точка 17) терминот обновување на нафтени деривати е дефиниран како, цитираме, "* ***17) „обновување на нафтени деривати“ е континуиран процес со кој постојните залихи на нафтените деривати од задолжителните резерви се заменуваат со нови количини од истиот вид и квалитет согласно важечките прописи за квалитет, сé со цел да се сочуваат физичко-хемиските особини на резервите;"*** *останува нејасно зошто, со овој предлог- Закон, повторно се воведуваат одредби со кои се регулира продажба на нафтени деривати заради нивно обновување, како алтернативен начин за обновување.*

*Постапката за продажба на задолжителните резерви како алтернативен начин на обновување ја сметаме за постапка со која:*

*- ќе се наруши интегритетот на задолжителните резерви;*

*- ќе се наруши односот на понудата и побарувачката за нафтени деривати на пазарот со ослободување на одредени количини од задолжитедлните резерви заради обновување;*

*- нејасен статус на складиштарите кои под претпоставка дека не успеале да го обезбедат обновувањето на нафтените деривати ќе бидат ослободени од одговорност затоа што во таков случај ќе биде активиран механизмот на "продажба на задолжителни резерви заради нивно обновување;*

*Независно од тоа што постапката за продажба на задолжителните резерви заради обновување е во спротивност со многу одредби во Законот, воопшто не е јасен и опишаниот модел за продажба со јавно усно негативно наддавање, кој ако резултира во неуспешна постапка, се заменува со нова, а со тоа саканата цел на постапката станува неизвесна;*

**\*коментар на член 50**

Рокот за формирање на задолжителните резерви дефиниран во член 50 на Законот, е најдоцна до 31 Декември 2022.

Според одредбите во овој Закон кои се однесуваат на формирањето на задолжителните резерви (параметрите кои ќе се вклучуваат во пресметките на количините на задолжителните резерви), во овој момент ништо не упатува на тоа дека задолжителните резерви во целост ќе бидат формирани заклучно со 31 Декември 2022.